Inuit

An Inuit pe Inuited a zo ur strollad pobloù henvroat gant sevenadurioù heñvel hag un orin kenel boutin, hag a zo genidik ent-hengounel eus douaroù arktek hag izarktkek Norzhamerika ha Siberia. Tro 150 000 Inuit zo o chom e Greunland, Labrador, Kebek, Nunavut, Tiriadoù ar Gwalarn, Yukon, Alaska ha Distrig Tchoukotsky eus Okroug Emren Tchoukotka. Ar yezhoù inuit zo e-touez ar yezhoù eskimoek-aleoutek.

Inuit Kanada zo o chom e tiriad Nunavut, krouet e 1999, e Nunavik hag a zo un drederenn eus proviñs Kebek, e Nunatsiavut e Labrador, hag e lodennoù eus Tiriadoù ar Gwalarn ha Yukon, war aodoù ar Meurvor arktikel. Inuit Greunland, anvet ivez Kalaallit, zo diskennidi kent-Inuit hag o deus divroet eno e 1100. Keodediz danat hag europat int. En Alaska emañ an Iñupiat.

An Inuit n'int ket Amerindianed, o hendadoù a yeas da Norzhamerika miliadoù a vloavezhioù goude re an Amerindianed. Tost int ouzh pobloù arktek Azia. Arabat droukveskañ an Inuit gant an Innued hag a zo ur bobl henvroat o chom e koadeg hanternozel Kanada, e biz Kebek ha Labrador.

Kantreidi e oant ent-hengounel, ha zoken ma n'int ket ken e vev kalz anezho diwar ar chaseal hag ar pesketa c'hoazh.

 Gerdarzh 
Inuit (ᐃᓄᐃᑦ er silabenneg inuktitut) zo ur ger lies, talvezout a ra kement ha "tud" en inuktitut ha greunlandeg, an div yezh komzet ar muiañ. Inuk (ᐃᓄᒃ) eo an unander hag inuuk (ᐃᓅᒃ) an doare daouHessel, Ingo. Arctic Spirit: Inuit Art from the Albrecht Collection at the Heard. Vancouver: Douglas and McIntyre, 2006: x. ..

Eskimo a veze graet eus an Inuit a-raok met ar ger-se a vod an Inuit hag ur bobl all, ar Yupiked. Ouzhpenn-se e c'hall bezañ gwelet evel un ger negativel gant ar pobloù inuit. N'eo ket implijet ken nemet evit ober dave d'ar strollad yezhel hiziv[https://books.google.fr/books?id=brOggbVCpBAC&printsec=frontcover|passage=2 La parole inuit - langue, culture et société dans l'Arctique nord-américain] gant L. J. Dorais, 3 de Arctique (Peeters, Peeters Publishers, 1996, 331 p.,  ..

An tudoniour danat William C. Thalbitzer en deus keñveriet an Inuit ouzh an Ainoued, ur genel eus Japan ha Rusia, peogwir eo savet o anv diwar ar bennrann innu hag o gwengeloù diazez zo heñvel-treWilliam C. Thalbitzer, 1873 - 1958, arbennigour war an Inuit e skol-veur Kopenhagen, en deus bevet e Greunland: , Eskimology and Arctic Studies ha Æresdoktor ved Københavns Universitet. Evit an Inuit kenkoulz hag an Ainoued e teufe mab-den, ur wech deuet er-maez eus ar reustl orin, eus unaniezh ar c'hi Innu hag ar vaouez kentañ. S.o. Eskimos - nomades des glaces gant Paul-Émile Victor, Pariz, Hachette, 1972, 176 p., p.140-141, bnf=35241303b..

 Liammoù diavez 
 Lec'hienn ofisiel ar C'helc'h trobennahelel inuit (Inuit Circumpolar Council) (en inuktitut ha saozneg) 
 Sevenadur, arz hag arkeologiezh Inuit Nunavik (en inuktitut, galleg ha saozneg)

 Daveoù 

Rummad:Pobloù henvroat
Rummad:Inuit